CELEX: E2020P0013
Language: fi
Date: 2020-09-09 00:00:00
Title: Trygderettenin pyyntö saada EFTAn tuomioistuimelta neuvoa-antava lausunto asiassa O v Arbeids- og velferdsdirektoratet (Asia E-13/20) 2021/C 15/05

14.1.2021   
            
            
               FI
            
            
               Euroopan unionin virallinen lehti
            
            
               C 15/5
            
         
      Trygderettenin pyyntö saada EFTAn tuomioistuimelta neuvoa-antava lausunto asiassa O v Arbeids- og velferdsdirektoratet
      (Asia E-13/20)
      (2021/C 15/05)
      
         Trygderetten (sosiaalivakuutuksen muutoksenhakutuomioistuin) on esittänyt EFTAn tuomioistuimelle 9 päivänä syyskuuta 2020 päivätyllä kirjeellä pyynnön neuvoa-antavan lausunnon saamiseksi asiassa O v Arbeids- og velferdsdirektoratet. Pyyntö saapui tuomioistuimen kirjaamoon 10 päivänä syyskuuta 2020 ja koskee seuraavia kysymyksiä:
      
                  (1)
               
               
                  Onko asetuksen (EY) N:o 883/2004 säännösten, mukaan lukien 5 artiklan b alakohdan, mukaista asettaa työttömyyden takia maksettavan rahaetuuden edellytykseksi, että työtön oleskelee toimivaltaisessa valtiossa silloin, kun 64, 65 tai 65 a artiklaa ei sovelleta?
               
            
                  (2)
               
               
                  Sovelletaanko ETA-sopimuksen 36 artiklaa, kun on kyse tilapäisestä oleskelusta toisessa ETA-valtiossa, kuten tässä tapauksessa?
               
            
                  (3)
               
               
                  Merkitseekö kysymyksessä 1 kuvatun kaltainen edellytys ETA-sopimuksen 31 tai 36 artiklan mukaisen vapaan liikkuvuuden rajoittamista?
               
            
                  (4)
               
               
                  Jos merkitsee, voiko rajoitus olla perusteltu sillä perusteella, että
                  
                              —
                           
                           
                              oleskelu toimivaltaisessa valtiossa tarjoaa työttömälle paremmat kannustimet ja mahdollisuudet hakea ja löytää työtä?
                           
                        
                              —
                           
                           
                              oleskelu toimivaltaisessa valtiossa varmistaa, että työtön on työvoimaviranomaisten käytettävissä, jotta nämä (työvoimaviranomaiset) voivat valvoa, täyttääkö työtön työttömyysetuuden saamisen edellytykset?
                           
                        
                              —
                           
                           
                              oleskelu toimivaltaisessa valtiossa tarjoaa työvoimaviranomaisille paremmat mahdollisuudet arvioida, toteutetaanko työttömän osalta asianmukaisia jatkotoimia?
                           
                        
                              —
                           
                           
                              oleskeluvaatimuksella varmistetaan sosiaaliturvajärjestelmän taloudellinen tasapaino?
                           
                        
            
                  (5)
               
               
                  Jos edellytys on perusteltu, onko ETA-sopimuksen 31 ja 36 artiklan mukaista, että henkilö, joka on oleskellut muussa ETA-valtiossa kuin toimivaltaisessa valtiossa noudattamatta velvollisuutta ilmoittaa toimivaltaiselle laitokselle oleskelusta, voidaan määrätä maksamaan takaisin etuus, joka on näin ollen saatu vastoin kansallista lainsäädäntöä? Jos on, onko ETA-sopimuksen 31 ja 36 artiklan mukaista, että asianomaiselta peritään 10 prosentin korko?
               
            
                  (6)
               
               
                  Jos vastaus kysymykseen 3 on kielteinen, sovelletaanko direktiivin 2004/38/EY 4, 6 tai 7 artiklaa tilanteessa, jossa työtön oleskelee tilapäisesti jossakin toisessa ETA-valtiossa? Jos 4, 6 tai 7 artiklaa sovelletaan ja jos niihin voidaan vedota kotivaltiota vastaan, esitetään soveltuvin osin samat kysymykset kuin kohdissa 3–5.